ai4bharat/Pralekha huggingface dataset:
કાર્મિક, લોક ફરિયાદ અને પેન્શન મંત્રાલય
રોટરી ક્લબ ઓફ દિલ્હી હેરીટેજે PIBના સહયોગથી ફરીથી ઉપયોગમાં લઇ શકાય તેવા 50,000 ફેસ માસ્ક પૂરા પાડ્યા
લૉકડાઉનના સમયમાં ઘરેથી સીવણકામ કરતી મહિલાઓએ ફેસ માસ્ક તૈયાર કર્યા
PIBના અગ્ર મહાનિદેશકે માસ્કનું વિતરણ કર્યું
વર્તમાન સમયમાં કોવિડ-19 મહામારીના કારણે ઉભી થયેલી કટોકટીની સ્થિતિમાં દેશના લોકોને રાહત સામગ્રી પૂરી પાડીને મદદ કરવાના પ્રધાનમંત્રી શ્રી નરેન્દ્ર મોદીના અનુરોધની પ્રતિક્રિયા આપતા રોટરી ક્લબ ઓફ દિલ્હી હેરિટેજ દ્વારા પ્રેસ ઇન્ફોર્મેશન બ્યૂરો ના સહયોગથી ફરી ઉપયોગમાં લઇ શકાય તેવા 50,000 ફેસ માસ્ક પૂરા પાડવામાં આવ્યા છે.
રોટરી ઇન્ટરનેશનલ એક આંતરરાષ્ટ્રીય સેવા સંગઠન છે જેનો ઉદ્દેશ્ય વ્યાવસાયિક અને પ્રોફેશનલ અગ્રણીઓને માનવસેવા માટે એકજૂથ કરવાનો અને સમગ્ર દુનિયામાં સદભાવના તેમજ શાંતિ સ્થાપવાનો છે. દેશવાસીઓને પૂરા પાડવામાં આવેલા આ ફેસ માસ્ક લૉકડાઉનના સમયમાં ઘરેથી સીવણકામ કરી રહેલી મહિલાઓએ તૈયાર કર્યા છે.
PIBના અગ્ર મહાનિદેશક શ્રી કુલદીપસિંહ ધતવાલિયાએ આ ફેસ માસ્કનું વિતરણ કર્યું હતું જ્યારે રોટરી ક્લબ ઓફ દિલ્હી હેરીટેજ વતી PIBના અધિક મહાનિદેશક શ્રી રાજીવ જૈન અને રોટરી હેરીટેજના પ્રમુખ શ્રી રાકેશ જૈને આ પ્રયાસોમાં સહયોગ આપ્યો હતો. આજે, આ માસ્કનો જથ્થો પાર્લામેન્ટ સ્ટ્રીટ, દિલ્હી પોલીસના DCP શ્રી આઇશ સિંઘલ અને રાષ્ટ્રીય મીડિયા કેન્દ્ર ખાતે કેન્દ્રીય ભંડારના CMD શ્રી મૂકેશ કુમારને સોંપવામાં આવ્યો હતો. અગાઉ PDG દ્વારા પણ મીડિયાના કર્મચારીઓમાં આ માસ્કનું વિતરણ કરવામાં આવ્યું હતું.
GP/DS
(Visitor Counter : 155
પ્રધાનમંત્રીનું કાર્યાલય
પ્રધાનમંત્રી આવતીકાલે યુવા નવપ્રવર્તકો અને સ્ટાર્ટ અપ ઉદ્યોગસાહસિકો સાથે વાર્તાલાપ કરશે
પ્રધાનમંત્રી શ્રી નરેન્દ્ર મોદી આવતીકાલે યુવાન નવપ્રવર્તકો અને સ્ટાર્ટ અપના ઉદ્યોગસાહસિકો સાથેની ચર્ચામાં ભાગ લેશે.
પ્રધાનમંત્રીએ જણાવ્યું કે “આવતીકાલે સવારે 9:30 વાગ્યે હું સ્ટાર્ટ અપ અને નવીનીકરણ જગતના યુવાનો સાથેની ઉત્સાહપૂર્ણ ચર્ચામાં ભાગ લઈશ. આ વાર્તાલાપ દ્વારા મને યુવા નવપ્રવર્તકો કે જેમણે સ્ટાર્ટ અપ ઉદ્યોગસાહસિકો તરીકે સફળતા મેળવી છે તેમની સાથે સીધો સંવાદ કરવાનો અનન્ય અવસર પ્રાપ્ત થશે.
ભારત સ્ટાર્ટ અપ અને નવીનીકરણના એક કેન્દ્ર તરીકે વિકસ્યું છે. ભારતીય યુવાનોએ પોતાના દુરંદેશી દ્રષ્ટિકોણ અને કંઈક નવું કરવાની વિચારધારાના લીધે પોતાની જાતને સૌથી અલગ તારવી છે. આવતીકાલના વાર્તાલાપમાં અગ્રણી ઇન્કયુબેશન કેન્દ્રો અને ટીંકરીંગ લેબના યુવાનો પણ ભાગ લેશે.
હું ખાસ કરીને યુવાન મિત્રોને વિનંતી કરીશ કે તેઓ આવતીકાલની ચર્ચામાં જોડાય. શીખવા માટેનો, વૃદ્ધિ કરવાનો અને પ્રેરણા પ્રાપ્ત કરવાનો આ એક અદભૂત માર્ગ છે. તમે નરેન્દ્ર મોદી મોબાઈલ એપ દ્વારા અથવા @DDNewsLive ના માધ્યમથી આ ચર્ચામાં ભાગ લઇ શકો છો. જો તમારી પાસે કોઈ વિચાર અથવા સૂચન હોય તો તેને સોશિયલ મીડિયા પર અવશ્ય શેર કરજો.”
RP
(Visitor Counter : 139
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 164.44 કરોડ લોકોને રસી આપવામાં આવી
ભારતમાં સક્રિય કેસનું ભારણ 21,05,611 થયું
સક્રિય કેસનું ભારણ હાલમાં 5.18% છે
સાજા થવાનો દર હાલમાં 93.60% નોંધાયો
છેલ્લા 24 કલાકમાં 3,47,443 દર્દીઓ સાજા થયા, કુલ વધીને 3,80,24,771 દર્દીઓ સાજા થયા
છેલ્લા 24 કલાકમાં ભારતમાં 2,51,209 નવા કેસ નોંધાયા
દૈનિક પોઝિટિવીટી દર 15.88% પહોંચ્યો
સાપ્તાહિક પોઝિટિવીટી દર હાલમાં 17.47% છે
કુલ 72.37 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 15,82,307 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 150
પ્રધાનમંત્રીનું કાર્યાલય
પ્રધાનમંત્રીએ મન કી બાત માટે વિચારો અને ઇનપુટ્સ આમંત્રિત કર્યા
પ્રધાનમંત્રી શ્રી નરેન્દ્ર મોદીએ 28મી ઓગસ્ટ 2022ના રોજ સવારે 11 વાગ્યે સુનિશ્ચિત થયેલ મન કી બાતના આગામી એપિસોડ માટેના વિચારો અને ઇનપુટ્સ શેર કરવા લોકોને આમંત્રિત કર્યા છે. MyGov, નમો એપ પર વિચારો શેર કરી શકાય છે અથવા મેસેજ રેકોર્ડ કરવા માટે 1800-11-7800 નંબર ડાયલ કરી શકાય છે.
MyGov આમંત્રણને શેર કરીને, પ્રધાનમંત્રીએ ટ્વીટ કર્યું;
"28મી ઓગસ્ટે આવનારા #MannKiBaat કાર્યક્રમ માટે વિચારો અને ઇનપુટ્સની રાહ જોઈ રહ્યા છીએ. MyGov અથવા NaMo એપ પર લખો. વૈકલ્પિક રીતે, 1800-11-7800 ડાયલ કરીને સંદેશ રેકોર્ડ કરો.
https://www.mygov.in/group-issue/inviting-ideas-mann-ki-baat-prime-minister-narendra-modi-28th-august-2022/?target=inapp&type=group_issue&nid=333371"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે ઓછા સક્રિય કેસ નોંધાવવાનું વલણ સતત જાળવી રાખ્યું
સક્રિય કેસનું ભારણ છઠ્ઠા દિવસે 6 લાખથી નીચે
સાજા થવાનો દર 92% ને પાર
ભારતમાં દરરોજ મોટી સંખ્યામાં કોવિડ દર્દીઓ સ્વસ્થ થાય છે અને મૃત્યુદરમાં સતત ઘટાડો થતાં સક્રિય કેસમાં ઘટાડો નોંધવાનું સતત વલણ ચાલુ છે. સક્રિય કેસનું ભારણ આજે છઠ્ઠા ક્રમિક દિવસે પણ 6 લાખની નીચે રહ્યું છે.
ભારતના સક્રિય કેસનું ભારણ આજે 5,33,787 છે.
હાલમાં સક્રિય કેસ દેશના કુલ પોઝિટીવ કેસના માત્ર 6.42% છે.
16 રાજ્યો અને કેન્દ્રશાસિત પ્રદેશોમાં પ્રત્યેક દસ લાખની વસતીએ કેસ રાષ્ટ્રીય સરેરાશ કરતા ઓછા છે.
કુલ સાજા થયેલા કેસ 76.5 લાખ  કરતા વધારે છે, જેનાથી સક્રિય કેસના સંદર્ભમાં તફાવત વધે છે. બીજી સિદ્ધિમાં રાષ્ટ્રીય સાજા થવાનો દર 92%  ને વટાવી ગયો છે.
છેલ્લા 24 કલાકમાં 53,357 દર્દીઓ સ્વસ્થ થઈ ગયા છે અને તેમને રજા આપવામાં આવી છે જ્યારે નવા પુષ્ટિ થયેલા કેસ 46,253 છે.
17 રાજ્યો / કેન્દ્રશાસિત પ્રદેશોમાં રાષ્ટ્રીય સરેરાશ કરતા સાજા થવાનો દર વધુ છે.
દેશની પરીક્ષણ ક્ષમતા ઝડપથી વિસ્તરી છે. સંચિત પરીક્ષણો આજે લગભગ 11.3 કરોડ  છે. છેલ્લા 24 કલાકમાં 12,09,609 પરીક્ષણો કરવામાં આવ્યા હતા.
25 રાજ્યો / કેન્દ્રશાસિત પ્રદેશોમાં રાષ્ટ્રીય સરેરાશ કરતા મિલિયન દીઠ સારા પરીક્ષણો છે.
નવા પ્રાપ્ત થયેલા કેસમાંથી 80% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
કેરળ 8000 થી વધુ એક દિવસમાં સાજા થયેલા કેસ સાથે સૌથી આગળ છે, ત્યારબાદ કર્ણાટક 7,000 થી વધુ રિકવરી સાથે આવે છે.
નવા પુષ્ટિ થયેલા કેસમાંથી 76% કેસ એ 10 રાજ્યો / કેન્દ્રશાસિત પ્રદેશોના છે.
નવા કેસમાં કેરળ અને દિલ્હીએ મહત્તમ યોગદાન આપ્યું છે જ્યાં પ્રત્યેક 6,000થી વધુ કેસ છે. મહારાષ્ટ્રમાં 4,૦૦૦થી વધુ નવા કેસ છે.
છેલ્લા 24 કલાકમાં 514 લોકોના મૃત્યુ થયા છે. આમાંથી લગભગ 80% દસ રાજ્યો / કેન્દ્રશાસિત પ્રદેશોમાં કેન્દ્રિત છે. મહારાષ્ટ્રમાં એક દિવસના મહત્તમ મૃત્યુ  નોંધાયા છે.
ભારતનો મૃત્યુ દર 1.49% છે.
21 રાજ્યો અને કેન્દ્રશાસિત પ્રદેશમાં રાષ્ટ્રીય સરેરાશ કરતા પ્રત્યેક દસ લાખની વસતીએ ઓછા મૃત્યુ થાય છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 51.90 કરોડને પાર
છેલ્લા 24 કલાકમાં 41 લાખથી વધુ રસી ડોઝ આપવામાં આવ્યા
ભારતે સૌથી વધુ સાજા થવાનો દર 97.45% હાંસલ કર્યો
છેલ્લા 24 કલાકમાં 38,353 દૈનિક નવા કેસ નોંધાયા
ભારતમાં સક્રિય કેસનું ભારણ  140 દિવસમાં સૌથી ઓછુ
હાલમાં સક્રિય કેસ કુલ કેસના 1.21% છે
દૈનિક પોઝિટિવિટી દર  16 દિવસથી 3% કરતા ઓછો
ભારતમાં ગઇકાલે રાષ્ટ્રવ્યાપી રસીકરણ કવરેજનો કુલ આંકડો 51.90 કરોડ કરતાં વધારે થઇ ગયો છે. આજે સવારે 7 વાગ્યા સુધીના હંગામી અહેવાલ અનુસાર, દેશમાં આજદિન સુધીમાં કુલ 59,57,616 સત્રોનું આયોજન કરીને રસીના 51,90,80,524 ડોઝ આપવામાં આવ્યા છે. છેલ્લા 24 કલાકમાં રસીના 41,38,646 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,03,38,727
|
|
બીજો ડોઝ
|
|
1,03,38,727
|
|
FLWs
|
|
પ્રથમ ડોઝ
|
|
1,82,42,071
|
|
બીજો ડોઝ
|
|
1,18,74,095
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
18,23,88,445
|
|
બીજો ડોઝ
|
|
1,29,63,932
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
11,34,11,880
|
|
બીજો ડોઝ
|
|
4,35,83,965
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
7,92,14,965
|
|
બીજો ડોઝ
|
|
3,90,45,153
|
|
કુલ
|
|
51,90,80,524
21 જૂનથી કોવિડ-19 વિરોધી રસીકરણ અભિયાનના સાર્વત્રીકરણના નવા તબક્કાનો આરંભ થયો છે. કેન્દ્ર સરકાર સમગ્ર દેશમાં કોવિડ-19 રસીકરણનો વ્યાપ વધારવા માટે અને તેને વધુ વેગવાન બનાવવા માટે પ્રતિબદ્ધ છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.45% સુધી પહોંચી ગયો છે. આ રોગચાળો શરૂ થયા બાદ ભારત દ્વારા પ્રાપ્ત થયેલ સૌથી વધુ રિકવરી રેટ છે.
રોગચાળાની શરૂઆતથી ચેપગ્રસ્ત લોકોમાંથી, 3,12,20,981 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 40,013 દર્દીઓ સ્વસ્થ થયા છે.
છેલ્લા 24 કલાકમાં ભારતમાં દૈનિક 38,353 નવા કેસ નોંધાયા છે.
પંદર દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
સક્રિય કેસનું ભારણ આજે 3,86,351 છે જે 140 દિવસમાં સૌથી ઓછુ છે અને સક્રિય કેસ હવે દેશના કુલ પોઝિટીવ કેસના માત્ર 1.21% છે જે માર્ચ 2020 બાદ સૌથી ઓછુ છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 17,77,962 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 48.50 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 2.34% છે જ્યારે દૈનિક પોઝિટીવિટી દર આજે 2.16% નોંધાયો છે. દૈનિક પોઝિટીવિટી દર છેલ્લા 16 દિવસથી 3% થી ઓછો અને 65 દિવસથી આ દર 5%થી નીચે જળવાઇ રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 233
પ્રધાનમંત્રીનું કાર્યાલય
પ્રધાનમંત્રીએ કાયદાવિદ્ શ્રી કે જે શેઠનાના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ અગ્રણી વકીલ અને કાયદાવિદ્ શ્રી કે જે શેઠનાના નિધન અંગે દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું હતું, “અગ્રણી વકીલ અને કાયદાવિદ્ શ્રી કે જે શેઠના જીના નિધનથી દુઃખી છું. કાયદાકીય ક્ષેત્રે તેમના યોગદાન ઉપરાંત તેઓ અનેક સામુદાયિક સેવાના કદમોમાં પણ અગ્રેસર રહ્યા હતા. મારી સંવેદનાઓ આ દુઃખદ સમયે તેમના પરિવાર અને શુભેચ્છકો સાથે છે.”
SD/GP
(Visitor Counter : 80
મંત્રીમંડળ
મંત્રીમંડળે નુકસાન કરતી ભારત વેગન અને એન્જિનીયરિંગ કંપનીને બંધ કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતો પરની મંત્રીમંડળીય સમિતિએ રેલવે મંત્રાલય હેઠળ સેન્ટ્રલ પબ્લિક સેક્ટર એન્ટરપ્રાઇઝ  ભારત વેગન એન્ડ એન્જિનીયરિંગ કંપની લિમિટેડ  બંધ કરવા રેલવે મંત્રાલયની દરખાસ્તને મંજૂરી આપી હતી.
બીડબલ્યુઇએલના 626 કર્મચારીઓને 2007ના પે સ્કેલ પર ઓફર થનાર સ્વૈચ્છિક નિવૃત્તિ યોજના નો લાભ મળશે. સરકારને વળતર પેકેજ અને કંપનીની વર્તમાન જવાબદારીઓ પૂર્ણ કરવા રૂ. 151.18 કરોડની વન ટાઇમ ગ્રાન્ટ પ્રદાન કરવી પડશે.
આ પગલું માંદી/નુકસાન કરતી બીડબલ્યુઇએલની કામગીરી પર સરકારી ભંડોળમાંથી નાણાકીય પ્રવાહ અટકાવશે, જેથી સરકારને બચત થશે.
સરકારી સાહસોના વિભાગ એ નિશ્ચિત સમયમર્યાદામાં નબળા/નુકસાન કરતા સીપીએસઇને બંધ કરવા માર્ગદર્શિકા બહાર પાડી હતી, જેમાં સૂચિત સમયમર્યાદા મુજબ બીડબલ્યુઇએલની કામગીરી બંધ કરવાનો અમલ થશે.
રેલવે મંત્રાલયે નાણાકીય સહાય અને અન્ય સાથસહકાર પ્રદાન કરવા છતાં છેલ્લાં 10 વર્ષથી વધારે સમયથી કંપનીની નબળી ફિઝિકલ અને નાણાકીય કામગીરી જળવાઈ રહી છે અને ભવિષ્યમાં તેમાં સુધારો થવાની અતિ ઓછી શક્યતા હોવાથી ભારત વેગન એન્ડ એન્જનીયરિંગ કંપની લિમિટેડને બંધ કરવાનો નિર્ણય લેવાયો છે.
પૃષ્ઠભૂમિ:
ખાનગી ક્ષેત્રની બે માંદી કંપનીઓ મુઝફ્ફરનગરની આર્થર બટલર એન્ડ કંપની અને મોકામાની બ્રિટાનિયા એન્જિનીયરિંગ કંપની ટેકઓવર કર્યા પછી બીડબલ્યુઇએલની સ્થાપના 4 ડિસેમ્બર, 1978ના રોજ સીપીએસઇ તરીકે થઈ હતી. કંપનીને ડિસેમ્બર, 2000માં બીઆઇએફઆર ને સુપરત કરવામાં આવી હતી અને વર્ષ 2002માં માંદી જાહેર કરવામાં આવી હતી. પછી અત્યાર સુધી કંપની માંદી કંપની તરીકે જળવાઈ રહી છે. આર્થિક બાબતોની મંત્રીમંડળીય સમિતિએ આપેલી મંજૂરી મુજબ, કંપનીનું વહીવટી નિયંત્રણ ઓગસ્ટ, 2008માં ભારે ઉદ્યોગ વિભાગ  પાસેથી રેલવે મંત્રાલયને સુપરત કરવામાં આવ્યું હતું. કંપની વેગન્સના ઉત્પાદન અને રિપેરિંગ કામમાં સંકળાયેલી છે તથા બિહારમાં મોકામા અને મુઝફ્ફરનગરમાં બે ઉત્પાદનો એકમો ધરાવે છે.
AP/J.Khunt/TR/GP
(Visitor Counter : 38
કોલસા મંત્રાલય
એસઇસીએલ રાષ્ટ્રીય તબીબી પ્રવેશ પરીક્ષા – નીટ માટે નિઃશુલ્ક નિવાસી કોચિંગ પ્રદાન કરશે
મધ્યપ્રદેશ અને છત્તીસગઢના કોલસા પટ્ટાવાળા વિસ્તારોમાં નબળી આર્થિક પૃષ્ઠભૂમિના વિદ્યાર્થીઓને લાભ મળશે
છત્તીસગઢ સ્થિત કોલ ઇન્ડિયાની પેટાકંપની, એસઈસીએલ ધોરણ 12ના વિદ્યાર્થીઓને નિઃશુલ્ક નિવાસી તબીબી કોચિંગ પ્રદાન કરશે. કંપની તેની સીએસઆર પહેલ, "SECL કે સુશ્રુત", હેઠળ વિદ્યાર્થીઓને રાષ્ટ્રીય તબીબી પ્રવેશ પરીક્ષા - નીટની તૈયારીમાં મદદ કરવા માટે માર્ગદર્શન આપશે અને કોચિંગ પ્રદાન કરશે.
આ પગલાથી ગરીબ આર્થિક પૃષ્ઠભૂમિના વિદ્યાર્થીઓને મોટો ફાયદો થશે, ખાસ કરીને મધ્યપ્રદેશ અને છત્તીસગઢના કોલસા પટ્ટાવાળા વિસ્તારોના ગામોમાં, જેઓ ડૉક્ટર બનવાની ઇચ્છા ધરાવે છે, પરંતુ તેઓ તબીબી કોચિંગ માટે અસમર્થ છે.
કોચિંગ માટે વિદ્યાર્થીઓની પસંદગી નીટ જેવી જ પેટર્નના આધારે સ્પર્ધાત્મક પરીક્ષા દ્વારા કરવામાં આવશે. આ કાર્યક્રમ અંતર્ગત બિલાસપુર સ્થિત એક ખાનગી કોચિંગ ઇન્સ્ટિટ્યૂટ સાથે ભાગીદારીમાં કુલ 35 વિદ્યાર્થીઓની બેચને કોચિંગ આપવામાં આવશે. આ કાર્યક્રમ નિયમિત રાષ્ટ્રીય કક્ષાની ટેસ્ટ શ્રેણી અને માર્ગદર્શન સાથે નિવાસી હશે અને તેમાં રહેવાની અને બોર્ડિંગની સુવિધાઓનો સમાવેશ કરવામાં આવશે.
વિગતવાર નિયમો અને શરતો માટે અને પ્રોગ્રામ માટે નોંધણી કરવા માટે વિદ્યાર્થીઓએ એસ.ઈ.સી.એલ. વેબસાઇટની મુલાકાત લેવાની રહેશે - https://secl-cil.in/index.php. ઓનલાઈન રજિસ્ટ્રેશનની છેલ્લી તારીખ 6 સપ્ટેમ્બર, 2023 છે. પસંદગી કસોટી 10 સપ્ટેમ્બરે યોજાશે.
કોચિંગ માટે અરજી કરવા માટે લાયક બનવા માટે વિદ્યાર્થીએ 2023 માં ઓછામાં ઓછા 60% ગુણ સાથે ધોરણ 12 પાસ કરેલ હોવું આવશ્યક છે.
અરજદાર એમપી અથવા છત્તીસગઢમાં વસવાટ કરતા હોવા જોઈએ, અને તેઓ ફક્ત મધ્યપ્રદેશના કોરબા, રાયગઢ, કોરિયા, સરગુજા, સૂરજપુર, બલરામપુર અને માનેન્દ્રગઢ-ચિરમીરી-ભરતપુર જિલ્લાઓના સંચાલન જિલ્લાઓમાં એસઈસીએલ એસ્ટાબ્લિશમેન્ટના 25 કિ.મી.ની ત્રિજ્યામાં સ્થિત હોવી જોઈએ અથવા તેમની શાળા હોવી જોઈએ.
અરજદારની માતાપિતા/વાલીઓની ઉપરોક્ત કુલ આવક ઉપરાંત ₹ 8,00,000/- થી વધુ ન હોવી જોઈએ. યોગ્ય સરકારી સત્તાધિકારી/ગરીબી રેખા નીચે  કાર્ડ/ અંત્યોદય અન્ન યોજના કાર્ડમાં નોંધાયેલા વાલીઓના આવકવેરા રીટર્ન અથવા વોર્ડના નામનું આવકનું પ્રમાણપત્ર કોચિંગ પ્રોગ્રામમાં પ્રવેશ પહેલાં સબમિટ કરવાનું રહેશે.
કોચિંગ અનામત માટે આપવામાં આવતી કુલ બેઠકોમાં કોલસા મંત્રાલયની નીતિ મુજબ પણ લાગુ કરવામાં આવશે, જેમાં એસસી માટે 14 ટકા, એસટી માટે 23 ટકા અને ઓબીસી માટે 13 ટકા બેઠકો અનામત રાખવામાં આવશે.
CB/GP/JD
(Visitor Counter : 84
પ્રધાનમંત્રીનું કાર્યાલય
પ્રધાનમંત્રીએ મણિપુરના લોકોને રાજ્યના સ્થાપના દિવસ નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ આજે મણિપુરના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી.
ટ્વીટ કરી પ્રધાનમંત્રીએ જણાવ્યું હતું કે, “મણિપુર પોતાની જીવંત સંસ્કૃતિ માટે જાણીતુ છે. મણિપુરના લોકોએ વિવિધ ક્ષેત્રોમાં પોતાની ઓળખ બનાવી છે. આવનારા વર્ષોમાં રાજ્ય પ્રગતિ કરતુ રહે તેવી શુભેચ્છા.”
NP/DS/GP/RP
(Visitor Counter : 102
પ્રધાનમંત્રીનું કાર્યાલય
પીએમએ CWG 2022માં 125 kg કુસ્તીમાં બ્રોન્ઝ મેડલ જીતવા બદલ મોહિત ગ્રેવાલને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મોહિત ગ્રેવાલને કોમનવેલ્થ ગેમ્સ, 2022માં 125 કિગ્રા કુસ્તીમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
“આપણા કુસ્તીબાજો દ્વારા અવિશ્વસનીય સ્વરૂપનું પ્રદર્શન. મેડલ ટેલીમાં મોહિત ગ્રેવાલનો ઉમેરો થયો છે. તે બ્રોન્ઝ મેડલ લાવ્યો છે ત્યારે તેનું શાર્પ ફોકસ બહાર આવ્યું છે. તેને અભિનંદન. મને આશા છે કે તે આવનારા સમયમાં સફળતાની નવી ઊંચાઈઓ સર કરશે.”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રીએ ડૉક્ટરો અને IMAના વરિષ્ઠ પ્રતિનિધિઓ સાથે વાતચીત કરી અને તેમને કોવિડ-19 વિરુદ્ધ લડાઇમાં તેમની સુરક્ષાની ખાતરી આપી
આરોગ્ય કર્મચારીઓ પર હુમલા ટીકા પાત્ર છે; મોદી સરકાર તેમની ભલાઇ અને સુરક્ષા નિશ્ચિત કરવામાં કોઇ જ કસર નહીં રાખે: શ્રી અમિત શાહ
કેન્દ્રીય ગૃહમંત્રી શ્રી અમિત શાહ અને કેન્દ્રીય આરોગ્ય મંત્રી ડૉ. હર્ષવર્ધને આજે નવી દિલ્હીમાં એક વીડિયો કોન્ફરન્સના માધ્યમથી ડૉક્ટરો અને ઇન્ડિયન મેડિકલ એસોસિએશન ના પ્રતિનિધિઓ સાથે વાત કરી હતી.
ગૃહમંત્રીએ ડૉક્ટરોની મહત્વપૂર્ણ ભૂમિકા, ખાસ કરીને કોરોના વાયરસ વિરુદ્ધ લડાઇમાં તેમની ભૂમિકાની પ્રશંસા કરી હતી અને વિશ્વાસ વ્યક્ત કર્યો હતો કે, તમામ ડૉક્ટરો અત્યાર સુધી આ લડાઇમાં લડતા રહ્યા તેવી જ રીતે સમર્પિતરૂપે કામ કરવાનું ચાલુ રાખશે. તેમણે ડૉક્ટરો દ્વારા કોવિડ-19 જેવી ઘાતક બીમારીઓ સામે લોકોને સુરક્ષિત રાખવા માટે તેમના સમર્પણ અને તેમના બલિદાનને વંદન કર્યા હતા.
કોરોના વાયરસ વિરુદ્ધ લડાઇમાં તેમની સુરક્ષા અંગે ડૉક્ટરોની તમામ ચિંતાઓને ધ્યાનમાં રાખીને ગૃહમંત્રીએ તેમને ખાતરી આપી હતી કે, મોદી સરકાર તેમની ભલાઇ અને સુરક્ષા સુનિશ્ચિત કરવા માટે કોઇ જ કસર છોડશે નહીં.
શ્રી શાહે આરોગ્ય કર્મચારીઓ પર તાજેતરમાં થયેલા હુમલાની આકરી ટીકા કરી હતી અને કહ્યું કે પ્રધાનમંત્રી ડૉક્ટરોના તમામ મુદ્દાઓ અને ચિંતા પર બારીકાઇથી ધ્યાન આપી રહ્યા છે. તેમણે કહ્યું કે, ભવિષ્યમાં આવી ઘટનાઓ રોકવા માટે તમામ આવશ્યક વ્યવસ્થા કરવામાં આવશે. તેમણે, ડૉક્ટરોને અપીલ કરી હતી કે, તેમના દ્વારા પ્રસ્તાવિત પ્રતિકાત્મક વિરોધ ન કરવામાં આવે કારણ કે તે રાષ્ટ્રીય અને વૈશ્વિક હિતમાં નથી.
કેન્દ્ર સરકાર દ્વારા તાત્કાલિક ઉચ્ચ સ્તરીય પ્રતિક્રિયા અને કેન્દ્રીય ગૃહ અને આરોગ્ય મંત્રીઓ દ્વારા આપવામાં આવેલા આશ્વાસનને ધ્યાનમાં રાખતા IMAએ કોવિડ-19 સામેની લડાઇ વિના અવરોધે ચાલુ રાખવા માટે પ્રસ્તાવિત વિરોધ પાછો ખેંચ્યો છે.
આ વાર્તાલાપમાં કેન્દ્રીય આરોગ્ય સચિવ, ગૃહ સચિવ, વરિષ્ઠ ચિકિત્સકો અને નીતિ આયોગના પ્રતિનિધિઓ ઉપસ્થિત રહ્યા હતા.
GP/DS
(
પ્રધાનમંત્રીનું કાર્યાલય
કેન્દ્ર સરકાર રાજ્યના કેટલાક વિસ્તારોમાં ભારે વરસાદ અને પૂરથી પ્રભાવિત લોકોને મદદ કરવા માટે મધ્ય પ્રદેશ સરકાર સાથે મળીને કામ કરી રહી છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે કેન્દ્ર સરકાર મધ્યપ્રદેશ સરકાર સાથે મળીને કામ કરી રહી છે જેથી રાજ્યના કેટલાક ભાગોમાં ભારે વરસાદ અને પૂરથી પ્રભાવિત લોકોને મદદ કરી શકાય. પ્રધાનમંત્રીએ મુખ્યમંત્રી શ્રી શિવરાજ સિંહ ચૌહાણ સાથે પણ વાત કરી છે અને પરિસ્થિતિની સમીક્ષા કરી છે.
એક ટ્વિટમાં પ્રધાનમંત્રીએ કહ્યું;
"કેન્દ્ર સરકાર મધ્યપ્રદેશ સરકાર સાથે મળીને રાજ્યના કેટલાક ભાગોમાં ભારે વરસાદ અને પૂરથી પ્રભાવિત લોકોને મદદ કરવા માટે કામ કરી રહી છે. મેં મુખ્યમંત્રી @ChouhanShivraj સાથે વાત કરી છે અને પરિસ્થિતિની સમીક્ષા કરી છે. હું દરેકની સલામતી અને સુખાકારી માટે પ્રાર્થના કરું છું."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમ 21મી એપ્રિલે સિવિલ સર્વન્ટ્સને સંબોધિત કરશે
સિવિલ સર્વિસ ડે નિમિત્તે યોજાયેલ આ કાર્યક્રમ પીએમ માટે રાષ્ટ્ર નિર્માણ તરફ નાગરિક કર્મચારીઓને વધુ પ્રોત્સાહિત કરવા અને પ્રેરણા આપવા માટે એક યોગ્ય પ્લેટફોર્મ તરીકે કામ કરશે
પીએમ જાહેર વહીવટમાં શ્રેષ્ઠતા માટે પ્રધાનમંત્રી પુરસ્કાર એનાયત કરશે
નાગરિક સેવા દિવસ નિમિત્તે, પ્રધાનમંત્રી શ્રી નરેન્દ્ર મોદી 21મી એપ્રિલ, 2023ના રોજ સવારે 11 વાગ્યે નવી દિલ્હીના વિજ્ઞાન ભવન ખાતે સિવિલ સર્વન્ટ્સને સંબોધિત કરશે.
પ્રધાનમંત્રીએ રાષ્ટ્ર નિર્માણમાં સિવિલ સર્વન્ટ્સના યોગદાનની સતત પ્રશંસા કરી છે અને તેમને વધુ સખત મહેનત કરવા માટે પ્રોત્સાહિત કર્યા છે. આ કાર્યક્રમ વડાપ્રધાન માટે દેશભરના સિવિલ સેવકોને પ્રોત્સાહિત કરવા અને પ્રેરણા આપવા માટે એક યોગ્ય પ્લેટફોર્મ તરીકે કામ કરશે જેથી કરીને તેઓ એ જ ઉત્સાહ સાથે રાષ્ટ્રની સેવા કરતા રહે, ખાસ કરીને અમૃત કાલના આ નિર્ણાયક તબક્કા દરમિયાન.
આ કાર્યક્રમ દરમિયાન, PM જાહેર વહીવટમાં શ્રેષ્ઠતા માટે પ્રધાનમંત્રી પુરસ્કાર પણ એનાયત કરશે. સામાન્ય નાગરિકોના કલ્યાણ માટે કેન્દ્ર અને રાજ્ય સરકારોના જિલ્લાઓ અને સંગઠનો દ્વારા કરવામાં આવેલા અસાધારણ અને નવીન કાર્યને માન્યતા આપવાના હેતુથી આની સ્થાપના કરવામાં આવી છે.
ચાર ઓળખાયેલ અગ્રતા કાર્યક્રમોમાં કરવામાં આવેલ અનુકરણીય કાર્ય પુરસ્કારો આપવામાં આવશે: હર ઘર જલ યોજના દ્વારા સ્વચ્છ જલને પ્રોત્સાહન આપવું; આરોગ્ય અને સુખાકારી કેન્દ્રો દ્વારા સ્વસ્થ ભારતને પ્રોત્સાહન આપવું; સમગ્ર શિક્ષા દ્વારા સમાન અને સમાવિષ્ટ વર્ગખંડના વાતાવરણ સાથે ગુણવત્તાયુક્ત શિક્ષણને પ્રોત્સાહન આપવું; એસ્પિરેશનલ ડિસ્ટ્રિક્ટ પ્રોગ્રામ દ્વારા સર્વગ્રાહી વિકાસ - સંતૃપ્તિ અભિગમ પર વિશેષ ધ્યાન કેન્દ્રિત કરીને એકંદર પ્રગતિ. ઉપરોક્ત ચાર ઓળખાયેલા કાર્યક્રમો માટે આઠ પુરસ્કારો આપવામાં આવશે જ્યારે સાત પુરસ્કારો નવીનતાઓ માટે આપવામાં આવશે.
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 106.14 કરોડ લોકોને રસી આપવામાં આવી
છેલ્લા 24 કલાકમાં ભારતમાં 12,830 નવા કેસ નોંધાયા
સાજા થવાનો દર હાલમાં 98.20% નોંધાયો
છેલ્લા 24 કલાકમાં 14,667 દર્દીઓ સાજા થયા, કુલ વધીને 3,36,55,842 દર્દીઓ સાજા થયા
સક્રિય કેસ કુલ કેસનાં 1% કરતા ઓછા છે, હાલમાં 0.46% છે, માર્ચ 2020 પછી સૌથી ઓછા
ભારતમાં સક્રિય કેસનું 1,59,272 થયું, 247 દિવસમાં સૌથી ઓછું
સાપ્તાહિક પોઝિટિવીટી દર છેલ્લા 27 દિવસથી 2% કરતા ઓછો થઈ ગયો છે, હાલમાં 1.13% છે
દૈનિક પોઝિટિવીટી દર 1.18% પહોંચ્યો, છેલ્લા 37 દિવસથી 2% કરતા ઓછો
કુલ 60.83 કરોડ પરીક્ષણો કરવામાં આવ્યા
SD/GP/JD
(Visitor Counter : 139
પ્રધાનમંત્રીનું કાર્યાલય
પ્રધાનમંત્રીએ કથકલી ઉસ્તાદ, ગુરુ ચેમનચેરી કુંહિરામન નાયરના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કથકલી ઉસ્તાદ, ગુરુ ચેમનચેરી કુંહિરામન નાયરના અવસાન અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું કે, "કથકલી ઉસ્તાદ, ગુરુ ચેમનચેરી કુંહિરામન નાયરના અવસાનથી દુઃખ થયું. ભારતીય સંસ્કૃતિ અને આધ્યાત્મિકતા પ્રત્યેનો તેમનો જુસ્સો સુપ્રસિદ્ધ હતો. તેમણે આપણા શાસ્ત્રીય નૃત્યોમાં આગામી પ્રતિભાને વધારવા માટે અસાધારણ પ્રયત્નો કર્યા. તેમના પરિવાર અને પ્રશંસકો પ્રત્યે મારી સંવેદના. ઓમ શાંતિ. "
SD/GP/BT
(
માહિતી અને પ્રસારણ મંત્રાલય
ઓલ ઈન્ડિયા રેડિયોએ #AIRNxt લોન્ચ કર્યું
આઝાદી કા અમૃત મહોત્સવ મનાવવા માટે યુવાઓનો, યુવાઓ દ્વારા અને યુવાઓ માટે શોનું આયોજન
એક અભૂતપૂર્વ પગલામાં, ઓલ ઈન્ડિયા રેડિયોએ 28 નવેમ્બર, 2021થી યંગ ઈન્ડિયાનું પ્રતિનિધિત્વ કરતા અવાજો માટે તેના સ્ટુડિયો ખોલ્યા છે. આગામી 52 અઠવાડિયા સુધી, સમગ્ર ભારતમાં તમામ રાજ્યો અને કેન્દ્રશાસિત પ્રદેશોમાં AIR સ્ટેશનો યુવાનોને તક આપશે. સ્થાનિક કોલેજો, યુનિવર્સિટીઓ તરફથી AIR પ્રોગ્રામિંગમાં ભાગ લેવા માટે, તેઓને યુવા-કેન્દ્રિત શોની ચર્ચા અને સંગ્રહિત કરવાની મંજૂરી આપે છે. આ શો યુવાનોને આઝાદીના છેલ્લા 75 વર્ષો દરમિયાન દેશની સિદ્ધિઓ વિશેની તેમની આશાઓ વિશે વાત કરવા માટે પ્રોત્સાહિત કરશે. આ રીતે યુવાનો તેમના મોટા સપનાઓને પ્રસારિત કરી શકે છે અને ભારતના ભવિષ્યને વ્યાખ્યાયિત કરી શકે છે.
આગામી એક વર્ષ દરમિયાન 167 AIR સ્ટેશનો દ્વારા ભારતના દરેક ખૂણે ખૂણેથી 1000 શૈક્ષણિક સંસ્થાઓના આશરે 20,000 યુવાનો ભાગ લેશે.
આ એવા અવાજો છે જે અગાઉ ક્યારેય રેડિયો પર સંભળાયા નથી અને હાલના આઝાદી કા અમૃત મહોત્સવ અંતર્ગત ઉજવણીના ભાગરૂપે નવા કાર્યક્રમ #AIRNxt દ્વારા ઓલ ઈન્ડિયા રેડિયો પર પ્રથમ વખત લાવવામાં આવશે.
તે ઓલ ઈન્ડિયા રેડિયો પરનો સૌથી મોટો સિંગલ થીમ શો છે જેમાં દેશભરમાં હજારો યુવાનો અને સેંકડો શૈક્ષણિક સંસ્થાઓ સામેલ છે. આ ટેલેન્ટ હન્ટ શો #AIRNxt તમામ મુખ્ય ભારતીય ભાષાઓ અને બોલીઓમાં પ્રસારિત થશે.
SD/GP/JD
(Visitor Counter : 225
રાષ્ટ્રપતિ સચિવાલય
ચાર દેશોના રાજદૂતોએ તેમના ઓળખપત્રો રાષ્ટ્રપતિ સમક્ષ પ્રસ્તુત કર્યા
રાષ્ટ્રપતિ શ્રી રામ નાથ કોવિંદે આજે  રાષ્ટ્રપતિ ભવનના અશોકા હોલમાં ગ્રાન્ડ ડચી ઓફ લક્ઝમબર્ગ, સ્લોવેનિયા રિપબ્લિક, ઇઝરાયેલ અને અરબ રિપબ્લિક ઓફ ઇજિપ્તના રાજદૂતોના ઓળખપત્રો સ્વીકાર્યા. કોવિડ-19 રોગચાળા પછી શારીરિક સ્થિતિમાં આયોજિત આ પ્રકારનું પ્રથમ આયોજન હતું. પોતાના ઓળખપત્રો રજૂ કરનાર રાજદૂતોના નામ નીચે મુજબ છે:
1. મહામહિમ સુશ્રી પૈગી ફ્રેન્ટઝેન, ગ્રાન્ડ ડચી ઓફ લક્ઝમબર્ગના રાજદૂત
2. મહામહિમ સુશ્રી મતેજા વોદેબ ઘોષ, સ્લોવેનિયા પ્રજાસત્તાકના રાજદૂત
3. મહામહિમ શ્રી નાઓર ગિલોન, ઇઝરાયેલના રાજદૂત
4. મહામહિમ શ્રી વાલ મોહમ્મદ અવદ હમીદ, આરબ રિપબ્લિક ઓફ ઇજિપ્તના રાજદૂત
ઓળખપત્ર રજૂ કર્યા બાદ રાષ્ટ્રપતિએ ચારેય રાજદૂતો સાથે અલગ-અલગ વાતચીત કરી હતી. રાષ્ટ્રપતિએ રાજદૂતોને તેમની નિમણૂક બદલ અભિનંદન પાઠવ્યા હતા અને દ્વિપક્ષીય સંબંધોને મજબૂત કરવા, તેમની સુખાકારી અને મિત્ર લોકોની પ્રગતિ અને સમૃદ્ધિમાં સફળતાની શુભેચ્છા પાઠવી હતી. તેમની વાતચીત દરમિયાન, રાષ્ટ્રપતિએ ભારતના તેમના દેશો સાથેના ગાઢ સંબંધો અને બહુપક્ષીય સંબંધો પર પણ પ્રકાશ પાડ્યો હતો.
રાષ્ટ્રપતિએ રાજદૂતો દ્વારા તેમના નેતૃત્વ માટે વ્યક્તિગત આદર પણ વ્યક્ત કર્યો હતો. આ કાર્યક્રમમાં ઉપસ્થિત રાજદૂતોએ પણ ભારત સાથેના તેમના સંબંધોને મજબૂત કરવા સાથે મળીને કામ કરવાની તેમની પ્રતિબદ્ધતાનો પુનરોચ્ચાર કર્યો હતો.
SD/GP/BT
(Visitor Counter : 198